คุณคะ คือว่าหนูเป็นคนอ้วนแล้วประจำเดือนจะไม่ค่อยมาอาจจะเป็นเพราะอาการเครียด พักผ่อน ไม่เพียงพอด้วแต่เคยไปตรวจในช่องท้องนะคะก็ไม่มีอะไรผิดปกติ แล้วเมื่อต้นเดือนที่แล้วหนูซื้อยาคุมฉุกเฉินมากิน+ยาสตรีเบนโล ประจำเดือนก็มา แต่เดือนนี้ยังไม่มาแล้วหนูอยากเริ่มกินยาคุมแบบแพงคะ เพราะมีแฟน อยากทราบว่าหนูกินเลยได้มั้ยคะ ตอนไปซื้อ เภสัชกรบอกว่าจะกินได้ก็ต่อเมื่อวันแรกที่ประจำเดือนมา
สวัสดีค่ะ การที่ประจำเดือนมาไม่สม่ำเสมอดังกล่าวมานั้น อาจจะมีสาเหตุที่พบได้บ่อยเช่น การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ น้ำหนักตัวที่มากหรือน้อยจนเกินไป ผนังมดลูกบาง เป็นต้นควรจะตรวจหาสาเหตุที่ทำให้ประจำเดือนไม่มาตามปกติเสียก่อนจะดีที่สุดค่ะ แต่ตอนนี้ถ้าอยากเริ่มกินยาคุมแบบแผงก็สามารถทำได้ แต่ควรตรวจให้แน่ใจก่อนว่าไม่มีการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.อีกครั้ง หรืออาจรอให้ประจำเดือนมา และรีบเริ่มกินยาภายใน 5 วันแรกของประจำเดือน หากตรวจแล้วว่าไม่ตั้งครรภ์แน่ๆ จะเริ่มกินยาโดยที่ประจำเดือนยังไม่มาก็สามารถทำได้ แต่จะต้องกินติดต่อกันให้ครบ 7 วันก่อนค่ะ